Andréas Papandréou - Vikipeedia, vaba entsüklopeedia

# Andréas Papandréou

### Allikas: Vikipeedia

Andréas Geórgiou Papandréou (kreeka keeles Ανδρέας Γ. Παπανδρέου (Ανδρέας Γεώργιου Παπανδρέου); 5. veebruar 1919 Chíos – 23. juuni 1996 Ekáli) oli Kreeka poliitik.

Ta oli kaks korda Kreeka peaminister: 21. oktoobrist 1981 kuni 2. juulini 1989 ja 13. oktoobrini 1993 kuni 22. jaanuarini 1996.

## [redigeeri] Elulugu

Andréas Geórgiou Papandréou sündis 1919. aastal tuntud Kreeka poliitikute perekonnas Chíose saarel. Poja sündimise ajal oli tema isa Geórgios Papandréou Lesbose maakonna kuberner (νομάρχης).

Aastal 1938 vahistati Andréas Papandréou trotskistliku meelsuse tõttu ning ta oli sunnitud emigreeruma.

Asunud 1940. aastal elama USAsse, lõpetas Papandreou Harvardi ülikooli majandusteaduskonna filosoofiadoktori kraadiga.

Aastal 1944 omandas ta USA kodakondsuse ning osales mereväelasena ka Teises maailmasõjas. Pärast sõda töötas ta õppejõuna mitmes USA ülikoolis. Kaheksa aastat oli ta California Ülikooli (Berkeley) majandusteaduskonna dekaan.

Aastal 1959 läks ta tagasi Kreekasse, kus ta oli majandusarengu uurimise programmi juht. Kui isa sai 1963 peaministriks, oli Andréas Papandréou peaministri pea-majandusnõunik. Ta loobus USA kodakondsusest ja valiti 1964 Kreeka parlamenti. Ta sai kohe esimeseks riigiministriks (sisuliselt peaministri asetäitjaks). Selline kiire ja ilmsete korruptsioonitunnustega tõus karjääriredelil tekitas ühiskonnas rahulolematust. Et valitsus üritas ellu viia mitmeid vasakpoolseid reforme, muuhulgas ka sõja järel tähtsustunud armee osatähtsust vähendada, puhkeski 1967. aastal sõjaväelaste mäss. See osutus edukaks ning isa ja poeg Papandréoud vahistati.

Järgmisel aastal isa suri. Andreas aga sai võimaluse pärast pooleaastast vanglas viibimist emigreeruda. Ta elas pagenduses Rootsis ja Kanadas, kus sai ametisse majandusprofessorina. Paguluses asutas Andreas Papandréou Ülekreekalise Vabastusliikumise, kuhu koondus suur osa sõjaväelise režiimiga rahulolematuid.

1973. aastal kukutatigi Kreekas "mustade" kolonelide diktatuur, seda küll ilma Vabastusliikumise otsese osavõtuta, ning Papandreou võis tagasi kodumaale pöörduda. Aasta hiljem rajas ta Ülekreekalise Sotsialistliku Liikumise (PASOK).

Esialgu polnud PASOK eriti edukas, kuid 1981. aastaks suudeti võita parlamendis absoluutne enamus. Papandréou sotsialistlik valitsus lubas peale igapäevaelu parandamise, ka astuda välja NATOst, likvideerida Kreekas asuvad USA sõjaväebaasid ja korraldada rahvaküsitlus Euroopa Liitu kuulumise üle.

Hiljem selgus, et nii suuri lubadusi ei ole võimalik täita. Nii kuulub Kreeka tänapäevalgi NATOsse ja EL-i ning sõjaväebaasidki on alles. Ometigi peeti Papandréou esimest valitsusaega aastail 1981–1989 üsna edukaks.

Aastal 1951 abiellus Andreas Papandréou ameeriklanna Margaret Chantiga, kellega tal oli kolm poega ja üks tütar. Hiljem leidis Papandréou endale uue elukaaslase – stjuuardess Dimitra Liani, keda hüüti Mimiks. Juba enne ametlikku lahutust eelmise naisega, liikus peaminister avalikult ringi koos Mimiga. Isiklikule afäärile lisandus suur finants- ja poliitiline skandaal, mida tuntakse Koskotase afääri nime all.

Valimistel sai PASOK kaotuse osaliseks ja jäi opositsiooni. Kuid juba 1993. aastal sai Papandreou uuesti peaministriks.

1995. aasta lõpul halvenes peaministri tervis sedavõrd, et ta oli sunnitud viibima neli kuud haiglas. Raske haiguse tõttu loobus ta oma ametist ning uueks valitsusjuhiks sai tema parteikaaslane Costas Simitis. Märtsis haiglast välja saades oli ta nõrk, kuid täis teotahet jätkata, kui mitte otseselt võimul olles, siis vähemalt nii-öelda halli kardinalina.

Siiski ei paranenud Papandréou haigusest ning suri 1996. aasta juunis infarkti. Tema viimane naine Mimi avaldas 1997. aastal enda ja oma peaministrist mehe suhet käsitleva raamatu pealkirjaga "Kümme aastat ja 54 päeva". Selles jutustab leseks jäänud Dimitra oma kümme aastat ja 54 päeva kestnud "taevalikust, erootilisest, maagilisest ja võrreldamatust suhtest" Papandréouga kohati liigagi üksikasjalikult.

## [redigeeri] Tunnustused

Aastal 1999 sai Papandréou postuumselt Rootsi Põhjatähe ordeni.

Eelnev: Geórgios Rállis | Kreeka peaminister 21. oktoober 1981 – 2. juuli 1989 | Järgnev: Tzanís Tzannetákis
Eelnev: Konstantínos Mitsotákis | Kreeka peaminister 23. oktoober 1993 – 22. jaanuar 1996 | Järgnev: Kóstas Simítis

Kreeka valitsusjuhid

Esimene vabariik (1821–1832) | Aléxandros Mavrokordátos | Athanásios Kanakáris | Petrómpeis Mavromichális | Geórgios Kountouriótis | Andréas Zaḯmis | Ioánnis Kapodístrias | Avgoustínos Kapodístrias
Kreeka kuningriik (1832–1924) | Theódoros Kolokotrónis | Spyrídon Trikoúpis | Aléxandros Mavrokordátos | Ioánnis Koléttis | Josef Ludwig von Armansperg | Ignaz von Rundhart | Óthon | Aléxandros Mavrokordátos | Óthon | Andréas Metaxás | Konstantínos Kanáris | Aléxandros Mavrokordátos | Ioánnis Koléttis | Kítsos Tzavélas | Geórgios Kountouriótis | Konstantínos Kanáris | Antónios Kriezís | Konstantínos Kanáris | Aléxandros Mavrokordátos | Dimítrios Voúlgaris | Athanásios Miaoúlis | Gennaíos Kolokotrónis | Dimítrios Voúlgaris | Aristeídis Moraïtínis | Zinóvios Válvis | Diomídis Kyriákos | Benizélos Roúfos | Dimítrios Voúlgaris | Konstantínos Kanáris | Zinóvios Válvis | Konstantínos Kanáris | Benizélos Roúfos | Aléxandros Koumoundoúros |Epameinóndas Deligiórgis | Benizélos Roúfos | Dimítrios Voúlgaris | Aléxandros Koumoundoúros | Aristeídis Moraïtínis | Dimítrios Voúlgaris | Thrasývoulos Zaḯmis | Epameinóndas Deligiórgis | Aléxandros Koumoundoúros | Thrasývoulos Zaḯmis | Dimítrios Voúlgaris | Epameinóndas Deligiórgis | Dimítrios Voúlgaris | Charílaos Trikoúpis | Aléxandros Koumoundoúros | Epameinóndas Deligiórgis | Aléxandros Koumoundoúros | Epameinóndas Deligiórgiss | Aléxandros Koumoundoúros | Konstantínos Kanáris | Aléxandros Koumoundoúros | Charílaos Trikoúpis | Aléxandros Koumoundoúros | Charílaos Trikoúpis | Aléxandros Koumoundoúros | Charílaos Trikoúpis | Theódoros Diligiánnis | Dimítrios Válvis | Charílaos Trikoúpis | Theódoros Diligiánnis | Konstantínos Konstantópoulos | Charílaos Trikoúpis | Sotírios Sotirópoulos | Charílaos Trikoúpis | Nikólaos Deligiánnis | Theódoros Diligiánnis | Dimítrios Rállis | Aléxandros Zaḯmis | Geórgios Theotókis | Aléxandros Zaḯmis | Theódoros Diligiánnis | Geórgios Theotókis | Dimítrios Rállis | Geórgios Theotókis | Theódoros Diligiánnis | Dimítrios Rállis | Geórgios Theotókis | Dimítrios Rállis | Kyriakoúlis Mavromichális | Stéfanos Dragoúmis | Elefthérios Venizélos | Dimítrios Goúnaris | Elefthérios Venizélos | Aléxandros Zaḯmis | Stéfanos Skouloúdis | Aléxandros Zaḯmis | Nikólaos Kalogerópoulos | †Elefthérios Venizélos | Spyrídon Lámpros | Aléxandros Zaḯmis | Elefthérios Venizélos | Dimítrios Rállis | Nikólaos Kalogerópoulos | Dimítrios Goúnaris | Nikólaos Strátos | Pétros Protopapadákis | Nikólaos Triantaphyllákos | Anastásios Charalámpis | Sotírios Krokidás | Stylianós Gonatás | Elefthérios Venizélos | Geórgios Kafantáris
Teine vabariik (1924–1935) | Aléxandros Papanastasíou | Themistoklís Sofoúlis | Andréas Michalakópoulos | §Theódoros Págkalos | §Athanásios Eftaxías | Geórgios Kondýlis | Aléxandros Zaḯmis | Elefthérios Venizélos | Aléxandros Papanastasíou | Elefthérios Venizélos | Panagís Tsaldáris | Elefthérios Venizélos | Aléxandros Othonaíos | Panagís Tsaldáris | Geórgios Kondýlis
Kreeka kuningriik (1935–1967/74) | Konstantínos Demertzís | Ioánnis Metaxás | Aléxandros Koryzís | †Emmanouíl Tsouderós | ^Geórgios Tsolákoglou | ^Konstantínos Logothetópoulos | ^Ioánnis Rállis | †Evripídis Bakirtzís | †Sofoklís Venizélos | †Aléxandros Svólos | †Geórgios Papandréou | Nikólaos Plastíras | Pétros Voúlgaris | Damaskínos (Papandréou) | Panagiótis Kanellópoulos | Themistoklís Sofoúlis | Panagiótis Poulótsas | Konstantínos Tsaldáris | Dimítrios Máximos | Konstantínos Tsaldáris | Themistoklís Sofoúlis | †Márkos Vafeiádis | †Níkos Zachariádis | †Dimítrios Partsalídis | Aléxandros Diomídis | Ioánnis Theotókis | Sofoklís Venizélos | Nikólaos Plastíras | Sofoklís Venizélos | Nikólaos Plastíras | Dimítrios Kiousópoulos | Aléxandros Papágos | Konstantínos Karamanlís | Konstantínos Georgakópoulos | Konstantínos Karamanlís | Konstantínos Dóvas | Konstantínos Karamanlís | Panagiótis Pipinélis | Stylianós Mavromichális | Geórgios Papandréou | Ioánnis Paraskevópoulos | Geórgios Papandréou | Geórgios Athanasiádis-Nóvas | Ilías Tsirimókos | Stéfanos Stefanópoulos | Ioánnis Paraskevópoulos | Panagiótis Kanellópoulos
Kolonelide diktatuur (1967–1974) | §Konstantínos Kóllias | §Geórgios Papadópoulos | §Spýros Markezínis | §Adamántios Androutsópoulos
Kolmas vabariik (1974–) | Konstantínos Karamanlís | Geórgios Rállis | Andréas Papandréou | Tzanís Tzannetákis | Giánnis Grívas | Xenofón Zolótas | Konstantínos Mitsotákis | Andréas Papandréou | Kóstas Simítis | Kóstas Karamanlís
| § Sõjaväelise valitsuse juht † Rivaalitsev valitsus, mis ei asunud Ateenas ^ Valitsusjuht teljeriikide okupatsiooni ajal

Välja otsitud andmebaasist "http://et.wikipedia.org../../../a/n/d/Andr%C3%A9as_Papandr%C3%A9ou_a43b.html"

Kategooriad: Peaministrid | Kreeka inimesed | Sündinud 1919 | Surnud 1996

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Български
- Deutsch
- Ελληνικά
- English
- Español
- Français
- Italiano
- Nederlands
- ‪Norsk (bokmål)‬
- Polski
- Português
- Русский
- Suomi
- 中文